Lajske dźiwadło na wsy bě mjez publikumom přeco hižo jara woblubowane. Na tym so hač do dźensnišeho ničo změniło njeje. Chróšćanska lajska dźiwadłowa skupina nawjaza na wulku tradiciju wjesneho dźiwadła. Tak hraješe hižo wot 1945 do 1964 pod nawodom Pawoła Kmjeća.
1977 wozrodźi so dźiwadłowa skupina ze sydom wosobami. Organizatoriski nawod přewza tehdy Zala Cyžowa. 27 lět organizowaše wona proby a wustupy, staraše so wo kostimy a rekwizity. Zdobom pisaše chroniku. W lěće 2004 přewza Gabriela Lebzyna tute zastojnstwo. Ju naslěduje wot lěta 2017 Tobias Bulank. Wuměłski nawod měješe wot wšeho spočatka dźiwadźelnik Jan Mahr. Po jeho smjerći w lěće 2010 přewza tutón Tomaš Cyž.
Dotal je skupina swój swěrny publikum ze 27 inscenacijemi, wosebje z wjeselohrami, zahoriła. Njezapomnite pak wostanu historiska hra „Naš statok“, kotraž w lětomaj 1988 a 1989 pod hołym njebjom před Wotrowskim hrodźišću hraješe, a dramatiska hra „Hańža Hernaštec“ z lěta 2003. Nimo dźiwadźelenja wobdźělichu so někotři čłonojo skupiny w lěće 2008 při synchronizaciji estniskeho filma za dźěći „Ruudi“ a w lěće 2011 na nahrawanju kompjuterowe hry „Krabat a potajnstwo serbskeho krala“ w SAEK w Budyšinje.
Cyłkownu chroniku Serbskeje lajskeje dźiwadłoweje skupiny Chrósćicy z. t. namakaće tu ».
Kontakt
Serbska lajska dźiwadłowa skupina Chrósćicy z.t.
Lipowa 13
01920 Chrósćicy
Předsyda:
Tobias Bulank
Lěto załoženja: 1977
Ličba čłonow: 17
szl_Latn szl_Latn szl_Latn pol_Latn nno_Latn szl_Latn swh_Latn szl_Latn ces_Latn ind_Latn slv_Latn szl_Latn